আসলে কি তাই ? আমার মনে হয় বিশাল একটি জনগোষ্টি ওই মতের সাথে একমত হবেন না। তাঁরা এক কথায় বলে দেবেন, এখন লাভজনক ব্যবসা হচ্ছে ‘মানুষ বিক্রি’। এই ব্যবসায় সরকারকে দিতে হয়না কোন টেক্স কিংবা কর। এই ব্যবসায় অর্জিত সম্পদের হিসাবও দিতে হয়না কাউকে। শহর কিংবা গ্রাম যেখানেই হোক, ইয়াবা আর মানব পাচারের কালো টাকা থাকলে জমি কিনে সেখানে তৈরি করতে পারে-আকাশ ছোঁয়া ‘রাজমহল’। ব্যবসা লাভজনক বলেই আজ কক্সবাজার উপকুল বিশ্বব্যাপী আলোচিত জায়গা। কক্সবাজার উপকুলকে বলা হচ্ছে মানব পাচারের নিরাপদ ঘাট।